《赠文敬太子挽歌词二首》
唐代·权德舆

盘石公封重，瑶山赠礼尊。归全荣备物，乐善积深恩。

雁沼寒波咽，鸾旌夕吹翻。唯馀西靡树，千古霸陵原。

铜壶晓漏初，羽翣拥涂车。方外留鸿宝，人间得善书。

清笳悲画绶，朱邸散长裾。还似缑山驾，飘飘向碧虚。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。